Samstarf Rannveigar Sigurðardóttur og Ásgeirs Jónssonar virðist vera æði stirt . Rannveig Sigurðardóttir , aðstoðarseðlabankastjóri og Ásgeir Jónsson seðlabankastjóri Það kom mörgum á óvart að Rannveig Sigurðardóttir aðstoðarseðlabankastjóri skyldi sækja um starf ríkissáttasemjara . Eitt og hálf ár er liðið af fimm ára skipunartíma Rannveigar sem aðstoðarseðlabankastjóra , en hún hefur starfað í Seðlabankanum í nærri tuttugu ár . Kvisast hefur út að samstarf Rannveigar og Ásgeirs Jónssonar seðlabankastjóra sé stirt . Frey Hermannssyni , syni Rannveigar , var sagt upp störfum á markaðssviði í Seðlabankanum í september , skömmu eftir að Ásgeir tók við . Síðustu vaxtaákvarðanir hafa farið öfugt ofan í markaðinn . Ekki endilega vegna stýrivaxtastigsins , heldur fremur vegna þess hve misvísandi skilaboð hafa verið gefin þegar ákvörðunin er kynnt . Á síðasta kynningarfundi gerðist það nokkrum sinnum að Rannveig og Ásgeir tóku orðið af hvort öðru , stundum til að leggja áherslu á atriði sem gengu nánast þvert gegn því sem hinn aðilinn var að segja . Huginn og Muninn er skoðanadálkur sem birtist í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .